Uz Polikliniku Medikol u Čakovcu danas se proteže dugačak red ljudi koji čekaju!

Kako saznajemo, neki su tamo proveli i cijelu noć!

Naime, Medikol vrši upis građana za pretragu magnetskom rezonancijom, a preko HZZO-a. Upis se za ovu pretragu vrši za termine do kraja godine, a tko prije dođe prije je i upisan. Postoji samo određeni broj termina.

Kako se radi o skupoj pretrazi trenutno u redu čeka oko 100 ljudi, i to s cijelog sjevera zemlje. Nekolicina njih je stigla još jučer navečer te provela noć čekajući, a oni koji su stigli jutros čekaju u dugačkom redu.

Mnogi su ogorčeni, a neki su jednostavno odlučili otići. Posebno je naporno takvo stajanje za starije, bolesne ljude.

Strašan prizor situacije u hrvatskom zdravstvu!

Ostavi komentar